PTT มีปัจจัยหนุนคือราคาน้ำมันโบรกฯแนะถือเป้าหมาย 269 บ.
PTT มีปัจจัยหนุนคือการปรับตัวขึ้นของราคาน้ำมันและแนวโน้มปรับขึ้นราคา NGV โบรกฯแนะถือเป้าหมาย 269 บ.
8 ต.ค. 2558

บล.ซีไอเอ็มบี ระบุในบทวิเคราะห์(8 ต.ค.)ว่า บริษัท ปตท. จำกัด (มหาชน) หรือ PTT มีแผนจะจดทะเบียนโรงกลั่น บริษัท สตาร์ ปิโตรเลียม รีไฟน์นิ่ง จำกัด (มหาชน) หรือ SPRC ที่บริษัทถือหุ้น 36% ในปีนี้ ขณะเดียวกันมองว่า  PTT จะทำการปรับพอร์ตสินทรัพย์ โดยคาดจะจดทะเบียนธุรกิจค้าปลีกในปี 2017
คงคำแนะนำ “ถือ” ที่ราคาเป้าหมาย 269 บาทตามวิธี SOP ส่วนปัจจัยผลักดันคือการปรับตัวขึ้นของราคาน้ำมันและแนวโน้มปรับขึ้นราคา NGV จากปัจจุบัน 13.5 บาท/กก. 
อย่างไรก็ดีฝ่ายวิเคราะห์ชอบโรงกลั่นปลายน้ำอย่างบริษัท ไทยออยล์ จำกัด (มหาชน) หรือ TOP และผู้ผลิตโอเลฟินส์อย่างบริษัท พีทีที โกลบอล เคมิคอล จำกัด (มหาชน) หรือ PTTGC มากกว่า PTT เพราะมีแนวโน้มกำไรสดใส